બ્રેકફાસ્ટ બાદ બેંગકોકથી અમારી સફર શરૂ થઈ. અમારું પ્રથમ સ્ટોપેજ હતું પીબી વેલી રિસોર્ટ. આ વિન્ટેજ રીસોર્ટને અડીને દ્રાક્ષના બગીચા છે. સાગનાં લાકડાંમાંથી કળાત્મક ઢબે બનાવેલી રેસ્ટોરાંનો સ્ટાફ અમને અહીંના દ્રાક્ષમાંથી બનાવેલો વાઈન અને દ્રાક્ષમાંથી બનાવેલી ચટણી-જામનો ટેસ્ટ કરાવે છે. નૉનવેજના શોખીનોને અહીં જલસો થઈ જાય. તમને ખૂબ કિફાયતી ભાવે અહીં વાઈનની બૉટલ,, દ્રાક્ષનો મુરબ્બો કે દ્રાક્ષનું પ્યૉર શરબત મળી રહે. જો કે કાચની બોટલને સમગ્ર પ્રવાસ દરમિયાન ધ્યાનપૂર્વક સંભાળવી પડે. લંચ બાદ પીબી વૅલીમાં આવેલી વાઈન ફૅક્ટરીમાં અમને રેડ અને વ્હાઈટ વાઈનની સમગ્ર બનાવટ જોવા મળી.